
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

98. Αύξηση αμοιβών ιατρικών επισκέψεων και οδο¬ 

ντιατρικών πράξεων. 1 

99. Ίδρυση Παιδαγωγικής Σχολής στο Αριστοτέλειο 

Πανεπιστήμιο Θεσσαλονίκης με έδρα τη Φλώ¬ 
ρινα. 2 


ΑΠΟΦΑΣΕΙΣ 

Κάλυψη προσωρινών αναγκών σε κεφάλαια των πιστω¬ 
τικών ιδρυμάτων μέσω αναπροεξόφλησης γραμ¬ 
ματίων και συναλλαγματικών από την Τράπεζα 
της Ελλάδος και παροχής πιστώσεων επ’ ενε- 

χύρω τίτλων του Δημοσίου. 3 

Κατάργηση της υποχρέωσης διάθεσης ποσοστού των 
καταθέσεων των εμπορικών τραπεζών, για επεν¬ 
δύσεις σε έντοκα γραμμάτια του Ελληνικού Δη¬ 
μοσίου και ομολογίες κρατικών δανείων οικονο¬ 
μικής αναπτύξεως και δανείων δημοσίων επιχει¬ 


ρήσεων. 4 

ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 98 (1) 


Αύξηση αμοιβών ιατρικών επισκέψεων και οδοντιατρικών 
πράξεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη. 

1. Τις διατάξεις του άρθρου 29 του Α.Ν. 1565/39 «περί 
κωδικός ασκήσεως του ιατρικού επαγγέλματος» (ΦΕΚ16/ 
Α/1939) και του οπό 22-4/4.5.39 Β. Δ/τος «περί επεκτά- 
σεως διατάξεων τινών του με οριθ. 1565/39 Α.Ν. και επί 
των ασκούντον το οδοντιατρικό επάγγελμα εν Ελλάδι» 
(ΦΕΚ 178/Α/1939) καθώς και τις διατάξεις των άρθρων 1 
και 9 του Ν.Δ. 3623/56 «περί καθορισμού κατωτάτων 
ορίων ιατρικής αμοιβής και συνθηκών εργασίας των για¬ 
τρών» (ΦΕΚ 277/Α/1956). 

2. Το άρθρο 29Α του Ν. 1558/1985, όπως προσετέθη 
με το άρθρο 27 του Ν. 2081/1992 (Α' 154). 

3. Τις διατάξεις του άρθρου 35 του Ν. 1026/80 «περί 
των Οδοντιατρικών Συλλόγων, της Ελληνικής Οδοντιατρι¬ 


κής Ομοσπονδίας, ως και των λοιπών συναφών διατά¬ 
ξεων» (ΦΕΚ 48/Α/1980). 

4. Τις διατάξεις του άρθρου 5 του Π. Δ/τος 437/85 «Κα¬ 
θορισμός και ανακατανομή των αρμοδιοτήτων των Υπουρ¬ 
γείων» (ΦΕΚ 157/Α/19.9.85). 

5. Την Υ. 1938/9.12.92 (ΦΕΚ Β' 727/92) Κοινή από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων για ανάθεση αρμοδιο¬ 
τήτων στους Υφυπουργούς Υγείας, Πρόνοιας και Κοινωνι¬ 
κών Ασφαλίσεων. 

6. Το Ν. 1278/82 άρθρα 3 παρ. 2 και 4 παρ. 1 «Για σύ¬ 
σταση Κεντρικού Συμβουλίου Υγείας» (ΦΕΚ 105/Α/ 
31.8.82). 

7. Την με αριθ. 556/4.2.93 απόφαση της Ολομέλειας 
του ΚΕ.Σ.Υ. 

8. Το αριθ. 2355/28.1.93 έγγραφο του Πανελλήνιου Ια¬ 
τρικού Συλλόγου. 

9. Το αριθ. 101/4.2.93 έγγραφο της Ελληνικής Οδο¬ 
ντιατρικής Ομοσπονδίας. 

10. Το γεγονός ότι από τις διατάξεις του παρόντος Π. Δ/ 
τος προκαλεΐται δαπάνη σε βάρος του Δημοσίου και των 
Ασφαλιστικών Οργανισμών. Η επιβάρυνση που προκαλεί- 
ται στον Κρατικό Προϋπολογισμό ετησίως για τους ασφα¬ 
λισμένους του Δημοσίου ανέρχεται στο ποσό: α) για τις 
οδοντιατρικές πράξεις σε 560.940.000 δρχ. σε βάρος του 
ΚΑΕ 0544 και β) για τις ιατρικές επισκέψεις σε 
4.634.445.100 δρχ. σε βάρος του ΚΑΕ 0542. Η επιβά¬ 
ρυνση που προκαλείται στους προϋπολογισμούς των 
ασφαλιστικών Οργανισμών δεν μπορεί να συνυπολογι- 
σθεί. 

11. Την 140/1993 γνωμοδότηση του Συμβουλίου της 
Επικράτειας, μετά από πρόταση του Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο 1 , 

1. Αυξάνονται οι αμοιβές των ιατρικών επισκέψεων στο 
ποσό των 2.200 δρχ. στο ιατρείο και 2.800 δρχ. στο σπίτι 
του ασθενή. 

2. Πλέον των δύο καθ’ ημέραν επισκέψεων και εφ' όσον 
αυτές αφορούν σε βαρειές περιπτώσεις καταλογίζονται 
μόνον όταν εγένοντο με τη συναίνεση του πάσχοντος ή 
των περί αυτών να αμείβονται εκάστη ως ακολούθως: 

α) στο ιατρείο του ιατρού 1010-1650 

β) στο σπίτι του ασθενή 1470-1790, 

3. Γ ια κάθε επιπλέον άρρωστο στο ίδιο σπίτι παρέχεται 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3;καίωμα ιατρικής αμοιβής 1040-1770 δρχ. 

Αρθρο 2 

Αυξάνονται οι αμοιβές των οδοντιατρικών πράξεων, 
όπως αυτές έχουν διαμορφωθεί τελικά με το Π. Δ/γμα 
157/91 (ΦΕΚ 62/Α/30.4.91) κατά ποσοστό 30% στρογ- 
γυλοποιούμενες στην επόμενη δεκάδα. 

Άρθρο 3 

1. Μετά τα ανωτέρω οι αμοιβές των οδοντιατρικών πρά¬ 
ξεων διαμορφώνονται ως κατωτέρω: 

ΠΙΝΑΚΑΣ ΑΜΟΙΒΩΝ ΟΔΟΝΤΙΑΤΡΙΚΩΝ ΠΡΑΞΕΩΝ 


I. Γενικά Δραχμές 

1. Ακτινογραφείς ενδοστοματικές 840 

2. Γναθογραφία πανοραμική 1360 

3. Πιστοποιητικό μετά από εξέταση 1860 

4. Εξέταση προς αντιμετώπιση έκτακτου πε¬ 
ριστατικού (οδοντοφατνιακό απόστημα, συρ- 

ραφή τραύματος κ.λπ.) 2160 

5. Αφαίρεση στεφάνης 1240 

6. Αφαίρεση γέφυρας κατά στήριγμα 1240 

7. Φθορίωση δοντιών με τοπική επάλειψη 
Φθοριούχου διαλύματος κάθε χρόνο μέχρι 13 

ετών 3090 

II. Οδοντιατρική Χειρουργική: 

1. Εμφράξεις από αμάλγαμα ή πυριτική κονία: 

α) απλές 2160 

β) σύνθετες 2680 

2. Έμφραξη από σύνθετες ρητίνες σε πρό¬ 

σθια δόντια και παρειακές επιφάνειες προγομ¬ 
φίων 2270 

3. Έμφραξη από χυτό χρυσό 4790 

4. Ανασύσταση δοντιών από: 

α) Αμάλγαμα με καρψΙδες 4010 

β) Σύνθετες ρητίνες με καρφίδες 4010 

III. Χειρουργική: 

1. Αφαίρεση μικρών όγκων βλενογόνου του 

στόματος 5300 

2. Αφαίρεση καλύπτρας 2160 

3. Αφαίρεση κύστης 5570 

4. Αφαίρεση επουλίδας 3710 

5. Λήψη τεμαχίων και ραφή για βιοψία που 

αποδεικνύεται με έκθεση 2940 

6. Εξαγωγή δοντιού ή ρίζας 2160 

7. Εξαγωγή έγκλειστου δοντιού μετά από 

ακτινογραφία 7400 

8. Ακρορριζεκτομή 5570 

9. Εκτομή χαλινού 3710 

IV. Ενδοδοντία: 

1. Πολφοτομή 3710 

2. Ενδοδοντική θεραπεία πολφεκτομή ή θε¬ 
ραπεία πολφού δοντιού: 

α) μονόρριζα δόντια 5570 

β) πολύρριζα δόντια 6890 

3. Αναφύτευση δοντιού και ακινητοποίηση με 

νάρθηκα 7400 

V. Περιοδοντολογία: 

1. Αποτρίγωση δοντιών - αφαίρεση πλακών 2680 

2. θεραπεία εντοπισμένης ουλίτιδας 4790 

3. θεραπεία γενικευμένης χρονιάς ουλίτιδας 6890 


4. θεραπεία περιοδοντίτιδας με θυλάκους με 

ακτινογραφικά κριτήρια 8470 

5. Χειρουργικές επεμβάσεις επί νόσου του 

περιοδοντίου ανά τεταρτημόριο 5040 

6. Ακρωτηριασμός δοντιού, εκτομή ρίζας ή δι¬ 
χοτόμηση 3710 

VI. Κινητή προσθετική: 

1. Χυτά άγκιστρα 5300 

2. Επιδιόρωθοη οδοντοστοιχίας 41X 

3. Αναπροσαρμογή βασικής πλάκας οδοντο¬ 
στοιχίας (αναγόμωση) ανά διετία 8780 

4. Προσθήκη για κάθε δόντι 2080 

5. Μερική οδοντοστοιχία από ακρυλικό 29140 

6. Μερική οδοντοστοιχία άνω ή κάτω γνάθου 

από ανοξείδωτα μέταλλα 46610 

7. Ολική οδοντοστοιχία άνω ή κάτω γνάθου 43680 

VII. Ακίνητη προσθετική: 

1. Ενδιάμεσο δόντι γεφυρών από χρυσό ή 


άλλα κράμματα μετάλλων βιολογικώς ανεκτά εξ 


ολοκλήρου χυτά ή με όψη ακρυλική 11680 

2. Δόντια με άξονα (ΗΙΟΗΜΑΝΘ ή 0Ανΐ8) 10510 

3. Στεφάνες από ακρυλικό (εκτός γομφίων) 7880 

4. Ενδιάμεσα γεφυρών από ακρυλικό (εκτός 

γομφίων) 7880 

5. Στεφάνες εξ ολοκλήρου χυτές ή με όψη 

ακρυλική από χρυσό ή κράμματα μετάλλων 13510 

6. Στεφάνες από χρυσά δύο τεμαχίων ή άλλου 

τύπου 7880 


Ο χρυσός ή π χρυσοπλατίνη και τα άλλα κράμματα με¬ 
τάλλων βαρύνουν σε όλες τις περιπτώσεις τον ασφαλι¬ 
σμένο. 

Άρθρο 4 

Από της δημοσιεύαεως του παρόντος παύει ισχύουσα 
κάθε αντίθετη διάταξη. 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, X Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΛΑΟΣ ΑΝΑΣΤΑΤΟ ΓΙΟ ΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 99 (2) 

Ίδρυση Παιδαγωγικής Σχολής στο Αριστοτέλειο Πανεπι¬ 
στήμιο Θεσσαλονίκης με έδρα τη Φλώρινα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας ϋπάψη: 

1. Τις διατάξεις: 

□) Των άρθρων 24 παρ. 2, 46 παρ. 4, X παρ. 6 και 6 
παρ. 6 του Ν. 1268/83 «Για τη δομή και λειτουργία των 
Α.Ε.Ι.» (Α 87), όπως το τελευταίο τούτο άρθρο συμπληρώ¬ 
θηκε με το άρθρο 48 παρ. 1 του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» (Α' 
173). 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


441 


3) Του άρθρου 70 παρ. 12 και 79 παρ. 5 του Ν. 1568/85 
«Δομή και λειτουργία πρωτοβάθμιας και Δευτεροβάθμιας 
εκπαίδευσης και άλλες διατάξεις» (Α' 167). 

γ) Του άρθρου 9 παρ. 9 και 10 του Ν. 1586/86 «Βαθμο¬ 
λογική διάρθρωση των θέσεων ....» (Α’ 37). 

2. Του άρθρου 29 Α του Ν. 1558/85, όπως προστέθηκε 
με το άρθρο 27 του Ν. 2081/92 (Α’ 154). 

3. Τη γνώμη της Συγκλήτου του Αριστοτέλειου Πανεπι¬ 
στημίου Θεσσαλονίκης (συν. 2600/18.12.91, 2601/ 
29.1.92 και 2604/15.4.92). 

4. Τα έγγραφα του Υπουργείου Εθνικής Παιδείας και 
θρησκευμάτων Β1/4/14.1.92, Β1/99/20.2.92 και Β1/ 
286/23.4.92, με τα οποία ζητήθηκε να διατυπώσει τη 
γνώμη του το Συμβούλιο Ανωτάτης Παιδείας και ότι έχει 
παρέλθει άπρακτη η προθεσμία που ορίζουν οι διατάξεις 
του άρθρου 50 παρ. 3 του Ν. 1268/1982. 

5. Το γεγονός ότι από την εφαρμογή των διατάξεων του 
παρόντος προκαλείται ετησίως δαπάνη σε βάρος του 
Κρατικού Προϋπολογισμού ύψους 171.898.000 δραχμών 
που θα καλυφθεί από τον Προϋπολογισμό του Υπουρ¬ 
γείου Εθνικής Παιδείας και θρησκευμάτων (Φορέας 120 
ΚΑΕ 5214). 

6. Τις 582/92 & 120/93 γνωμοδοτήσεις του Συμβου¬ 
λίου της Επικρατείας, με πρόταση του Υπουργικού Συμ¬ 
βουλίου, αποφασίζουμε: 

ΚΕΦΑΛΑΙΟ Α’ 

ΠΑΙΔΑΓΩΓΙΚΗ ΣΧΟΛΗ 
Άρθρο 1 
Ίδρυση 

1. Ιδρύεται Παιδαγωγική Σχολή στο Αριστοτέλειο Πανε¬ 
πιστήμιο Θεσσαλονίκης, με έδρα τη Φλώρινα. 

2. Στη Σχολή αυτή εντάσσονται, το Παιδαγωγικό Τμήμα 
Δημοτικής Εκπαίδευσης, το οποίο έχει ιδρυθεί με το Π.Δ. 
544/89 (Α 231) και το Παιδαγωγικό Τμήμα Νηπιαγωγών, 
το οποίο ιδρύεται με το Κεφάλαιο Β' (άρθρα 4-9) του πα¬ 
ρόντος προεδρικού διατάγματος. 

3. Η Σχολή και τα Τμήματα μέχρι την αυτοδύναμη λει¬ 
τουργία τους διέπονται από τις διατάξεις του Π.Δ. 544/ 
1989, τους παρόντος Π.Δ. και συμπληρωματικά από τις 
διατάξεις των Ν. 1268/82 και 2083/1992. 

Άρθρο 2 

Αυτοδύναμη λειτουργία 

1. Για την αυτοδύναμη λειτουργία της Σχολής απαραί¬ 
τητη προϋπόθεση είναι η αυτοδύναμη λειτουργία και των 
δύο τμημάτων. 

2. Μέσα σ' ένα μήνα από την ολοκλήρωση της διαδικα¬ 
σίας της προηγουμένης παραγράφου ο Πρύτανης του Αρι- 
στοτέλειου Πανεπιστημίου Θεσσαλονίκης κινεί τη διαδι¬ 
κασία σύγκλησης της Γ ενικής Συνέλευσης της Σχολής και 
εκλογής Κοσμήτορα κατά τα οριζόμενα στο άρθρο ΊΟ του 
Ν. 1268/1982. 

3. Μέχρι την αυτοδύναμη λειτουργία της Σχολής ορίζε¬ 
ται με απόφαση της Συγκλήτου του Αριστοτέλειου Πανε¬ 
πιστημίου Θεσσαλονίκης προσωρινά Κοσμήτορας, ο 
οποίος έχει το συντονισμό της λειτουργίας των Τμημάτων, 
καθώς και τη διοικητική εποπτεία της Γραμματεία της 
Σχολής και του προσωπικού που ανήκει οργανικά σ’ αυτήν. 


Άρθρο 3 
Γραμματεία 

1. Στην Παιδαγωγική Σχολή συνιστάται Γραμματεία, π 
οποία παρέχει διοικητική και γραμματειακή υποστήριξη 
στο εν γένει εκπαιδευτικό έργο της Σχολής. 

Η διάρθρωση και λειτουργία της Γραμματείας ορίζεται 
στο άρθρο 15 του παρόντος. 

ΚΕΦΑΛΑΙΟ Β’ 

ΠΑΙΔΑΓΩΓΙΚΟ ΤΜΗΜΑ ΝΗΠΙΑΓΩΓΩΝ 

Άρθρο 4 
Ίδρυση 

1. Ιδρύεται στο Αριστοτέλειο Πανεπιστήμιο Θεσσαλονί¬ 
κης Παιδαγωγικό Τμήμα Νηπιαγωγών με έδρα τη Φλώρινα. 

2. Η έναρξη λειτουργίας και η εισαγωγή των πρώτων 
φοιτητών ορίζεται από το ακαδημαϊκό έτος, για το οποίο 
καθορίζεται για πρώτη φορά αριθμός εισακτέων. 

Άρθρο 5 

Αποστολή 

Το Τμήμα έχει ως αποστολή: 

α) Να καλλιεργεί και να προάγει την Παιδαγωγική Επι¬ 
στήμη με την ακαδημαϊκή και την. εφαρμοσμένη διδασκα¬ 
λία και έρευνα. 

β) Να παρέχει στους πτυχιούχους του τα απαραίτητα 
εφόδια που θα εξασφαλίσουν την άρτια κατάρτισή τους 
για την επιστημονική και την επαγγελματική τους σταδιο¬ 
δρομία. 

β) Να συμβάλει στην εξύψωση του επιπέδου και στην 
κάλυψη των αναγκών της Εκπαίδευσης σε ό,τι αφορά ζη¬ 
τήματα Παιδαγωγικής πρώτης παιδικής ηλικίας. 

δ) Να συμβάλει στην αντιμετώπιση και επίλυση παιδα¬ 
γωγικών προβλημάτων εν γένει. 

Άρθρο 6 

Τίτλος - Διάρκεια σπουδών 

1. Το Τμήμα χορηγεί αντίστοιχο ενιαίο πτυχίο, το οποίο 
παρέχει στον κάτοχό του τη δυνατότητα να διορίζεται ως 
εκπαιδευτικός λειτουργός σε νηπιαγωγεία. 

2, Ο ελάχιστος αριθμός εξαμήνων που απαιτούνται για 
τη λήψη πτυχίου ορίζεται σε οκτώ (8). 

Άρθρο 7 

Πρακτική Άσκηση Φοιτητών στα Σχολεία 

1. Για την πρακτική άσκηση των φοιτητών στη διδασκα¬ 
λία, την οργάνωση της προσχολικής ζωής και τη μελέτη 
της παιδευτικής λειτουργίας χρησιμοποιούνται νηπιαγω¬ 
γεία , τα οπο ία μπορούν να εναλλάσσονται για κάθε ακαδη - 
μαϊκό έτος. 

2.0 καθορισμός των Νηπιαγωγείων γίνεται με απόφαση 
του Υπουργού Εθνικής Παιδείας και θρησκευμάτων, η 
οποία εκδίδεται το αργότερο μέχρι τον Ιούνιο κάθε ακαδη¬ 
μαϊκού έτους. 

Αρθρο 8 
Ίδρυση θέσεων 

Στο Τμήμα ιδρύονται εικοσιπέντε (25) θέσεις Διδακτι¬ 
κού Ερευνητικού προσωπικού και δεκαπέντε (15) θέσεις 
Ειδικού Διοικητικού Τεχνικού Προσωπικού (Ε.Δ.Τ.Π.), από 
τις οποίες τρεις (3) ΑΤ κατηγορίας, έξι (β) ΑΡ κατηγορίας 
και έξι (6) ΜΕ κατηγορίας. 

Οι θέσεις Ε.Δ.Τ.Π. διέπονται ως προς τη βαθμολογική 
τους διόρθρωση και εξέλιξη από το Π.Δ. 484/1984 (Α 
173). 

'Αρθρο 9 

Αυτοδύναμη λειτουργία - Πλήρωση θέσεων 

Για την αυτοδύναμη λειτουργία του τμήματος και τη δια¬ 
δικασία πλήρωσης των πρώτων θέσεων εφαρμόζονται 
αναλόγως οι διατάξεις των άρθρων 6, 7 και 12 του Π.Δ. 
544/1989 (Α' 231). 

Άρθρο 10 

Γραμματεία - Προσωρινή Διοίκηση 

1. Στο Παιδαγωγικό Τμήμα Νηπιαγωγών συνιστάται 
γραμματεία, η οποία παρέχει διοικητική και γραμματειακή 
υποστήριξη στο εν γένει εκπαιδευτικό έργο του τμήματος. 

2. Οι διατάξεις του άρθρου 8 του Π.Δ. 544/1989 εφαρ¬ 
μόζονται αναλόγως και για το Παιδαγωγικό Τμήμα Νηπια¬ 
γωγών. 

Άρθρο 11 

Περιουσία 

Το αιδαγωγικό Τμήμα Νηπιαγωγών χρησιμοποιεί τις 
εγκαταστάσεις της πρώην Παιδαγωγικής Ακαδημίας Φλώ¬ 
ρινας, η περιουσία της οποίας έχει μεταβιβαστεί στο Αρι- 
στοτέλειο Πανεπιστήμιο Θεσσαλονίκης με το άρθρο 9 του 
Π.Δ. 544/1989 τροποποιουμένης αναλόγως της παρ. 1 
του άρθρου αυτού. 

Άρθρο 12 

Σίτιση - Υγειονομική περίθαλψη 

Για τη σίτιση και την υγειονομική περίθαλψη των φοιτη¬ 
τών του Παιδαγωγικού Τμήματος Νηπιαγωγών εφαρμόζο¬ 
νται αναλόγως οι διατάξεις των άρθρων 10 και 11 του Π.Δ. 
544/1989. 

ΚΕΦΑΛΑΙΟ Γ 
ΠΡΟΣΩΠΙΚΟ 

Άρθρο 13 

Ειδικό Εκπαιδευτικό Προσωπικά 

1. Οι δέκα (10) θέσεις Ειδικού Εκπαιδευτικού Προσωπι¬ 
κού (Ε.Ε.Π.) που έχουν συσταθεί στο Παιδαγωγικό Τμήμα 
Δημοτικής Εκπαίδευσης με το άρθρο 5 του Π.Δ. 544/ 
1989 (Α 231) μεταφέρονται από τη δημοσίευση του παρό¬ 
ντος στην Παιδαγωγική Σχολή, στην οποία και ανήκουν ορ¬ 
γανικά εφεξής χωρίς ειδικότερες διακρίσεις. 

2. Ιδρύονται δέκα (10) νέες θέσεις Ε.Ε.Π. στην Παιδα¬ 
γωγική Σχολή οι οποίες προστίθενται στις υφιστάμενες, 
σύμφωνα με την προηγούμενη παράγραφο, των θέσεων 


οριζομένων συνολικά σε είκοσι (20). Το προσωπικό που 
προσλαμβάνεται στις θέσεις αυτές εξυπηρετεί και τα δύο 
Παιδαγωγικά Τμήματα στη διδασκαλία μαθημάτων του 
προγράμματος σπουδών τους στα γνωστικά αντικείμενα 
που προσδιορίζονται στο άρθρο 21 του Ν. 1288/82. 

Η ειδικότητα κάθε θέσης καθορίζεται με την προκήρυξη 
- πλήρωσή της. 

3. Η πλήρωση των θέσεων Ε.Ε.Π. μέχρι την αυτοδύναμη 
λειτουργία της Παιδαγωγικής Σχολής γίνεται από τη Σύ¬ 
γκλητο του Αριστοτελείου Πανεπιστημίου Θεσσαλονίκης 
με τη διαδικασία που καθορίζεται από το Π.Δ. 394/1983 
(Α' 145), όπως αυτό ισχύει κάθε φορά. 

Αρθρο 14 

Διοικητικό Προσωπικό 

1. Από τη δημοσίευση του παρόντος οι κλάδοι και οι θέ¬ 
σεις διοικητικού προσωπικού που έχουν συσταθεί στο 
Παιδαγωγικό Τμήμα Δημοτικής Εκπαίδευσης με το άρθρο 
5 του Π.Δ. 544/1989 εντάσσονται οργανικά στην Παιδα¬ 
γωγική Σχολή. 

2. Συνιστώνται είκοσι τέσσερις (24) νέες θέσεις διοικη¬ 
τικού προσωπικού, οι οποίες προστίθενται στις υφιστάμε¬ 
νες όμοιες ως εξής: 

- Δύο (2) θέσεις στον κλάδο Π.Ε. Διοικητικού - Οικονο¬ 
μικού των θέσεων του κλάδου, οριζομένων συνολικά σε 
έξι (6). 

- Τρεις (3) θέσεις στον κλάδο ΤΕ Διοικητικό - Λογιστικό 
των θέσεων του κλάδου, οριζομένων συνολικά σε επτά 
(7). 

-Τρεις (3) θέσεις στον κλάδο ΔΕ Δακτυλογράφων - 
Στενογράφων των θέσεων του κλάδου, οριζομένων συνο¬ 
λικά σε έξι (6). 

- Δύο (2) θέσεις στον κλάδο ΔΕ Τεχνικό, των θέσεων 
του κλάδου, οριζομένων συνολικά σε τέσσερις (4). 

- Τέσσερις (4) θέσεις στον κλάδο ΥΕ Επιμελητών, των 
θέσεων του κλάδου οριζομένων συνολικά σε οκτώ (8). 

-Τέσσερις (4) θέσεις στον κλάδο ΥΕ Προσωπικού Κα¬ 
θαριότητας των θέσεων του κλάδου οριζομένων συνολικά 
σε επτά (7). 

- Τέσσερις (4) θέσεις στον κλάδο ΥΕ Φυλάκων - Νυκτο¬ 
φυλάκων των θέσεων του κλάδου οριζομένων συνολικά σε 

έξι (6). 

3. Οι θέσεις της προηγουμένης παραγράφου κατατάσ¬ 
σονται σε κλίμακα βαθμών, σύμφωνα με το άρθρο 1 του Ν. 
2085/1992, ως ακολούθως: 

Κλάδος ΠΕ Διοικητικός - Οικονομικός 

- Μια (1) θέση με βαθμούς Διευθυντή Β' και Α' 

- Δύο (2) θέσεις με βαθμούς Τμηματάρχη Β' και Α' 

-Μια (1) θέση με βαθμούς Εισηγητή Β' και Α’ 

- Δύο (2) θέσεις με βαθμούς Δόκιμου Γραμματέα μέχρι 
και Γ ραμματέα Α' 

Κλάδος ΤΕ Διοικητικός - Λογιστικός 

- Δύο (2) θέσεις με βαθμούς Τμηματάρχη Β' και Α' 

- Δύο (2) θέσεις με βαθμούς Εισηγητή Β' και Α' 

- Τρεις (3) θέσεις με βαθμούς Δόκιμου Γ ραμματέα μέ¬ 
χρι Γ ραμματέα Α'. 

Κλάδος ΔΕ Δακτυλογράφων - Στενογράφων 

- Μία (1) θέση με βαθμούς Εισηγητή Β' και Α'. 

- Πέντε (5) θέσεις με βαθμούς Δόκιμου Γ ραμματέα μέ¬ 
χρι και Γραμματέα Α'. 

Κλάδος ΔΕ Τεχνικός 

- Μία (1) θέση με βαθμούς Εισηγητή Β’ και Α'. 

-Τρεις (3) θέσεις με βαθμούς Δόκιμου Γραφέα μέχρι 
και Γραμματέα Α'. 

Κλόδος ΥΕ Επιμελητών 

- Μία (1) θέση με βαθμούς Επιμελητή Γ και Β'. 

- Επτά (7) θέσεις με βαθμούς Δόκιμου Βοηθού μέχρι 
και Βοηθού Υπαλλήλου Α'. 

Κλάδος ΥΕ Προσωπικού Καθαριότητας 

-Μία (1) θέση με βαθμούς Επιμελητή Γ και Β'. 

- Έξι (6) θέσεις με βαθμούς Δόκιμου Βοηθού μέχρι και 
Βοηθού Υπαλλήλου Α'. 

Κλάδος ΥΕ Φυλάκων - Νυκτοφυλάκων 

- Μία (1) θέση με βαθμούς Επιμελητή Γ' και Β’. 

- Πέντε (5) θέσεις με βαθμούς Δόκιμου Βοηθού μέχρι 
και Βοηθού Υπαλλήλου Α'. 

ΚΕΦΑΛΑΙΟ Δ' 

ΟΡΓΑΝΩΤΙΚΕΣ ΔΙΑΤΑΞΕΙΣ 
Αρθρο 15 

Διάρθρωση Γραμματείας Παιδαγωγικής Σχολής 

1. Η Γραμματεία της Παιδαγωγικής Σχολής οργανώνεται 
και λειτουργεί από διοικητική άποψη σε επίπεδο Διεύθυν¬ 
σης. 

Η Γ ραμματεία διαρθρώνεται διοικητικά σε δύο Τμήματα, 
ήτοι: 

α) Τμήμα Διοικητικών θεμάτων. 

β) Τμήμα Εκπαιδευτικών θεμάτων. 

2. Οι αρμοδιότητες της Γραμματείας κατανέμονται με¬ 
ταξύ των Τμημάτων ως εξής: 

α) Τμήμα Διοικητικών θεμάτων, στην αρμοδιότητα του 
οποίου ανήκουν τα διοικητικής ρύσεως θέματα και ιδίως: 

- Η προώθηση στην Κεντρική Διοίκηση του Πανεπιστη¬ 
μίου των θεμάτων που αφορούν την εν γένει υπηρεσιακή 
κατάσταση του πόσης φύσεως προσωπικού που ανήκει 
οργανικά στην Παιδαγωγική Σχολή. 

- Η προώθηση των πόσης φύσεως οικονομικών θεμά¬ 
των, τα οποία αφορούν στην οικονομική διαχείριση της 
Παιδαγωγικής Σχολής. 

- Η διοικητική μέριμνα όλων των μονάδων της Παιδαγω¬ 
γικής Σχολής. 

- Κάθε άλη αρμοδιότητα που ανατίθεται με αποφάσεις 
των οργάνων κεντρικής διοίκησης του Πανεπιστημίου. 

β) Τμήμα Εκπαιδευτικών θεμάτων, στην αρμοδιότητα 
του οποίου ανήκουν: 

- Η διοικητική στήριξη των ακαδημαϊκών τμημάτων για 
την εφαρμογή των προγραμμάτων σπουδών, την έγκαιρη 
ετοιμασία της ύλης του οδηγού σπουδών, την μέριμνα για 
τις φοιτητικές διευκολύνσεις (διανομή συγγραμμάτων, 
σημειώσεων κ.λπ.), τον συντονισμό των διαδικασιών για 
τις εγγραφές, μετεγγραφές και εξετάσεις των φοιτητών, 
καθώς και τη διοικητική υποστήριξη για την οργάνωση και 
λειτουργία μεταπτυχιακών σπουδών, καθώς και των προ¬ 
γραμμάτων εξομοίωσης. 


Στην αρμοδιότητα του Τμήματος αυτού ανήκει και η 
διοικητική και γραμματειακή υποστήριξη της Παιδαγωγι¬ 
κής Σχολής για την άσκηση των αρμοδιοτήτων της, σύμ¬ 
φωνα με το άρθρο 10 του Ν. 1266/62. 

Άρθρο 16 

Καθορισμός κλάδων επιλογής 
Διευθυντών - Τμηματαρχών 

1. Ως Προϊστάμενος της Γραμματείας της Παιδαγωγι¬ 
κής Σχολής ορίζεται Διευθυντής με βαθμό Α' ή Β' του κλά¬ 
δου ΠΕ Διοικητικού - Οικονομικού. 

2. Ως Προϊστάμενος της Γραμματείας των Τμημάτων 
της Παιδαγωγικής Σχολής, καθώς και των Γραμματειών 
των Παιδαγωγικών Τρημάτων Δημοτικής Εκπαίδευσης και 
Νηπιαγωγών ορίζεται Τμηματάρχης με βαθμό Α' ή Β' των 
κλάδων ΠΕ Διοικητικού - Οικονομικού ή ΤΕ Διοικητικού - 
Λογιστικού. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Αρθρο 17 

Κατεξαίρεση διορισμός στους βαθμούς 
Διευθυντή και Τμηματαρχών 

1. Για μία τριετία από την έναρξη της ισχύος του παρό¬ 
ντος διατάγματος επιτρέπεται η κατεξαίρεση πλήρωση 
της θέσης με βαθμό Διευθυντή Β’ και των θέσεων με 
βαθμό Τμηματάρχη Β’ των κλάδων ΠΕ Διοικητικού - Οικο¬ 
νομικού και ΤΕ Διοικητικού - Λογιστικού. 

2. Προσόντα διορισμού στις θέσεις της προηγούμενης 
παραγράφου είναι τα προβλεπόμενα στον εισαγωγικά 
βαθμό κάθε κλάδου και επί πλέον αναγνωρισμένη προϋ¬ 
πηρεσία σε δημόσια υπηρεσία ή νομικό πρόσωπο δημο¬ 
σίου δικαίου, ή Ο.Τ.Α., η οποία ορίζεται σε δεκαοκτώ (18) 
έτη για το βαθμό του Διευθυντή Β' και δώδεκα (12) έτη για 
το βαθμό του Τμηματάρχη Β'. 

Ανώτατο όριο διορισμού ορίζεται το πεντηκοστό (50ό) 
έτος για τη θέση με βαθμό Διευθυντή Β' και το τεσσαρα¬ 
κοστό πέμπτο (45ο) για τις θέσεις με βαθμό Τμηματάρχη 

Β'. 

Άρθρο 18 

Οι διατάξεις του άρθρου 12 του Π.Δ. 544/1989 εφαρ¬ 
μόζονται αναλόγως και για την Παιδαγωγική Σχολή, καθώς 
και το Παιδαγωγικό Τμήμα Νηπιαγωγών μέχρι την αυτοδύ¬ 
ναμη λειτουργία τους. 

Άρθρο 19 
Έναρξη ισχύος 

Η ισχύς του παρόντος προεδρικού διατάγματος αρχίζει 
από τη δημοσίευσή του στην Εφημερίδα της Κυβερνή- 
σεως. 

Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

Ο ΑΝΤΙΠΡΟΕΔΡΟΣ 

ΤΖΑΝΝΗΣ ΤΖΑΝΝΕΤΑΚΗΣ 

ΤΑ ΜΕΛΗ 

ΣΩΤΉΡΙΟΣ ΚΟΥΒΕΛΑΣ, ΙΩΑΝΝΗΣ ΒΑΡΒΙΤΣΙΩΤΉΣ. ΜΙΧΑΗΛ ΠΑΠΑΚΩΝΣΤΑΝΤΙΝΟΥ, 
ΙΩΑΝΝΗΣ ΚΕΦΛΛΟΓΙΑΝΝΗΣ, ΣΤΕΦΑΝΟΣ ΜΑΝΟΣ, ΑΝΔΡΕΑΣ ΑΝΔΡΙΑΝΟΠΟΥΛΟΣ, 
ΧΡΗΣΤΟΣ ΚΟΣΚΙΝΑΣ, ΑΡΙΣΤΕΙΔΗΣ ΚΑΛΑΝΤΖΑΚΟΣ, ΔΗΜΗΤΡΙΟΣ ΣΙΟΥΦΑΙ, ΑΝΝΑ 
ΨΑΡΟΥΔΑ - ΜΠΕΝΑΚΗ, ΓΕΩΡΓΙΟΣ ΣΟΥΦΛΙΑΣ, ΘΕΟΔΩΡΑ ΜΠΑΚΟΠΑΝΝΗ, ΑΛΕ¬ 
ΞΑΝΔΡΟΣ ΠΑΠΑΔΟΓΓΟΝΑΣ, ΝΙΚΟΛΑΟΣ ΓΚΕΛΕΣΤΑΘΗΣ, ΠΑΝΑΠΩΤΗΣ ΧΑΤΖΗΝΙ- 
ΚΟΛΑΟΥ, ΑΧΙΛΛΕΑΣ ΚΑΡΑΜΑΝΛΗΣ, ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ, ΘΕΟ¬ 
ΔΩΡΟΣ ΑΝΑΓΝΩΣΤΟΠΟΥΛΟΣ. 

-*- 

Α ΠΟΦΑΣΕΙ Σ 

(3) 

Πράξη Διοικητή αριθ. 2185/24.3.93 

{ Αρθρο 1 του Ν. 1266/82) 

Κάλυψη προσωρινών αναγκών σε κεφάλαια των πιστωτι¬ 
κών ιδρυμάτων μέσω αναπροεξόφλησης γραμματίων 
και συναλλαγματικών από την Τ ράπεζα της Ελλάδος 
και παροχής πιστώσεων επ’ ενεχύρω τίτλων του Δημο¬ 
σίου. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τα όρθρα 1 και 8 του Ν. 1266/82 «όργανα ασκήσεως 
της νομισματικής, πιστωτικής και συναλλαγματικής πολιτι¬ 
κής και άλλες διατάξεις», 
β) το Ν.Δ. 588/48 «περί ελέγχου πίστεως», 
γ) την αποφ. ΝΕ 978/6/30.7.56 όπως ισχύει, που 
αφορά στην αναπροεξόφληση από την Τ ράπεζα της Ελλά- 
δος εμπορικών γραμματίων των εμπορικών τραπεζών, 
δ) την ΠΔ/ΤΕ 1217/31.12.87 που αφορό στον καθορι¬ 
σμό του προεξοφλητικού επιτοκίου της Τράπεζας της Ελ¬ 
λάδος, 

ε) την ΠΔ/ΤΕ 2121/9.9.92, όπως ισχύει, που αφορά 
στον καθορισμό επιτοκίου στα χρεωστικά υπόλοιπα των 
τρεχούμενων λογαριασμών των πιστωτικών ιδρυμάτων 
στην Τράπεζα της Ελλάδος, 
στ) το άρθρο 28 του Ν. 2076/92 περί ανάληψης και 
άσκησης δραστηριότητας πιστωτικών ιδρυμάτων και άλ¬ 
λες συναφείς διατάξεις, 

ζ) τη σκοπιμότητα αναμόρφωσης του πλαισίου λειτουρ¬ 
γίας των τρεχούμενων λογαριασμών που τηρούν τα πιστω¬ 
τικά ιδρύματα στην Τράπεζα της Ελλάδος καθώς και του 
πλαισίου αναπροεξόφλησης του χαρτοφυλακίου τους και 
της καθιέρωσης δανεισμού τους με ενέχυρο τίτλους, ώστε 
να καθίσταται αποτελεσματικότερη η άσκηση της νομι¬ 
σματικής και συναλλαγματικής πολιτικής και να επιτυγχά¬ 
νεται η απρόσκοπτη λειτουργία του συστήματος πληρω¬ 
μών με παράλληλη διασφάλιση της Τρόπεζας της Ελλάδος 
για τις χορηγούμενες απ’ αυτήν προσωρινές πιστώσεις 
προς τις χορηγούμενες απ’ αυτήν προσωρινές πιστώσεις 
προς τα πιστωτικά ιδρύματα, αποφάσισε τα εξής: 

Η κάλυψη των προσωρινών αναγκών σε κεφάλαια των 


πιστωτικών ιδρυμάτων δύναται να πραγματοποιείται από 
την Τράπεζα της Ελλάδος και μέσω I) της αναπροεξόφλη¬ 
σης συναλλαγματικών και γραμματείων εις διαταγήν και ϋ) 
της χρηματοδότησης έναντι ενεχύρου εντόκων γραμμα¬ 
τίων και ομολογιακών τίτλων του Ελληνικού Δημοσίου ιδιο¬ 
κτησίας τους οι οποίοι δεν καλύπτουν υποχρέωσή τους εξ 
άλλης αιτίας, σύμφωνα με τους ακόλουθους όρους και 
προϋποθέσεις: 

I. Αναπροεξόφληση γραμματίων και συναλλαγματικών. 

Επιτρέπεται η αναπροεξόφληση γραμματίων και συναλ¬ 
λαγματικών επιχειρήσεων που προσκομίζουν τα πιστωτικά 
ιδρύματα στην Τράπεζα της Ελλάδος ως εξής: 

1. Οι ως άνω τίτλοι γίνονται δεκτοί προς αναπροεξό¬ 
φληση εφόσον: 

α) Προέρχονται από πόσης φΰσεως πραγματικές εμπο¬ 
ρικές συναλλαγές και αφορούν συναλλαγματικές και 
γραμμάτια εις διαταγήν, των οποίων οι αποδέκτες ή οι εκ¬ 
δότες, αντίστοιχα, είναι επιχειρήσεις ή επαγγελματίες που 
ασκούν εμπορική, κατά την ευρεία έννοια, δραστηριότητα 
στην Ελλάδα. 

β) Έχουν προεξοφληθεί εξολοκλήρου από τα πιστωτικά 
ιδρύματα που τους προσκομίζουν. 

γ) Η εναπομένουσα μέχρι τη λήξη τους διάρκεια δεν 
υπερβαίνει, από την ημερομηνία αναπροεξόφλησης, τους 
3 μήνες. 

δ) Η ονομαστική τους αξία είναι τουλάχιστον δρχ. 
500,000. 

ε) Φέρουν δύο τουλάχιστον υπογραφές. Τα πιστωτικά 
ιδρύματα αναλαμβάνουν την υποχρέωση να οπισθογρα¬ 
φήσουν τους τίτλους εις διαταγήν της Τράπεζας της Ελ¬ 
λάδος και να τους παραδώσουν σ' αυτή εφόσον τούτο 
ήθελε ζητηθεί. 

Τα πιστωτικά ιδρύματα έχουν την ευθύνη ελέγχου της 
φερεγγυότητας των προσώπων που υπογράφουν τους τί¬ 
τλους. Η ύπαρξη σε βάρος των εν λόγω προσώπων ακάλυ¬ 
πτων επιταγών και διαμαρτυρημένων συναλλαγματικών ή 
γραμματίων καθιστά τους ως άνω τίτλους μη αποδεκτούς 
προς αναπροεξόφληση. 

2. Ανώτατα όρια 

α) Το ανώτατο συνολικό όριο αναπροεξόφλησης για όλα 
τα πιστωτικά ιδρύματα, καθορίζεται με απόφαση του Γενι¬ 
κού Συμβουλίου της Τράπεζας της Ελλάδος στην οποία 
μπορεί να προσδιορίζεται και περιθώριο αναπροσαρμογής 
του με Πράξη του Διοικητή της Τράπεζας της Ελλάδος. 

β) Το κατά πιστωτικό Ιδρυμα ανώτατο όριο αντλήσεως 
καθορίζεται ετησίως με Πράξη του Διοικητή της Τράπεζας 
της Ελλάδος ως ποσοστό του εκάστοτε ισχύοντος ως άνω 
συνολικού ορίου με κύριο κριτήριο τις βραχυπρόθεσμες 
χορηγήσεις κάθε πιστωτικού ιδρύματος. 

3. Το επιτόκιο της αναπροεξόφλησης καθορίζεται με 
Πράξη Διοικητή της Τράπεζας της Ελλάδος. 

4. Τα πιστωτικά ιδρύματα δεν επιτρέπεται να εξοφλούν 
τις ως άνω χρηματοδοτήσεις τους πριν από την καθορι¬ 
σμένη λήξη τους. 

5. Τα αναπροεξοφλούμενα γραμμάτια και συναλλαγμα¬ 
τικές φυλάσσονται στα οικεία πιστωτικά ιδρύματα με ευ¬ 
θύνη τους και για λογαριασμό της Τράπεζας της Ελλάδος 
με βάση τη διαδικασία και τα δικαιολογητικά που αυτή θα 
καθορίζει, μέχρι την εξόφληση, κατά τη λήξη τους, της 
αντίστοιχης χρηματοδότησης απο την Τράπεζα της Ελλά¬ 
δος. 

8. Τα πιστωτικά ιδρύματα παρέχουν οτην Τράπεζα της 
Ελλάδος γενική εξουσιοδότηση να προβαίνει σε αντί¬ 
στοιχη χρέωση του τηρούμενου ο’ αυτήν τρεχούμενου λο¬ 
γαριασμού τους κατά τη λήξη των αναπροεξοφληθέντων 
τίτλων. 

II. Λογαριασμός χρηματοδότησης έναντι ενεχύρου τίτλων 
του Ελληνικού Δημοσίου. 

Α. Λειτουργία του λογαριασμού χρηματοδότησης. 

Τα πιστωτικά ιδρύματα τηρούν στην Τράπεζα της Ελλά¬ 
δος ειδικό λογαριασμό χρηματοδότησης με ενέχυρο τί¬ 
τλους του Δημοσίου, ο οποίος θα χρεωπιστώνεται σύμ¬ 
φωνα με τους όρους του παρόντος κεφαλαίου με εγγρα¬ 
φές που θα αντικρύζονται με αντίθετες εγγραφές στον 
τρεχούμενο λογαριασμό των πιστωτικών ιδρυμάτων στην 
Τράπεζα της Ελλάδος. 

Β. Ανώτατα όρια χρηματοδότησης. 

(1) Συνολικό όριο. 

Το συνολικό ανώτατο όριο άντλησης κεφαλαίων, μέσω 
του ως άνω λογαριασμού, απο όλα τα πιστωτικά ιδρύματα 
καθορίζεται με απόφαση του Γενικού Συμβουλίου της 
τράπεζας της Ελλάδος στην οποία μπορεί να προσδιορίζε¬ 
ται και περιθώριο αναπροσαρμογής του με Πράξη του Διοι¬ 
κητή της Τράπεζας της Ελλάδος. Στην περίπτωση μείω¬ 
σης του ως άνω ορίου στη Σχετική Πράξη Διοικητή καθορί¬ 
ζεται και η προθεσμία εντός της οποίας τα πιστωτικά ιδρύ¬ 
ματα οφείλουν να προσαρμόσουν τα χρωστικά τους υπό¬ 
λοιπα στο ύψος που ορίζεται κάθε φορά. 

(2) Όρια κατά πιστωτικό ίδρυμα. 

Το κατά πιστωτικό Ιδρυμα ανώτατο όριο αντλήσεων, ως 
ποσοστό του εκάστοτε ισχύοντος συνολικού ορίου για όλα 
τα πιστωτικά ιδρύματα, καθορίζεται ετησίως με Πράξη 
Διοικητή της Τράπεζας της Ελλάδος με κριτήριο το ύψος 
των ιδίων κεφαλαίων των πιστωτικών ιδρυμάτων. 

(3) Το υπόλοιπο του λογαριασμού δεν επιτρέπεται οπο¬ 
τεδήποτε να υπερβαίνει το ποσό που προκύπτει από την 
εφαρμογή ποσοστού 80% επί της ονομαστικής αξίας των 
ενεχυρασμένων εντόκων γραμματίων και ομολόγων του 
Ελληνικού Δημοσίου σε δραχμές και με ρήτρα ξένου νομί¬ 
σματος περιλαμβανομένης και της ΕΟυ. Η εναπομένουσα 
διάρκεια των τίτλων δεν μπορεί να υπολείπεται των 2 μη¬ 
νών από την ημερομηνία ενεχύρασης. 

Γ. Ενεχϋραση τίτλων του Δημοσίου σε εξασφάλιση της 
χρηματοδότησης από την Τράπεζα της Ελλάδος. 

1. Τα πιστωτικά ιδρύματα θα υποβάλλουν στην Τ ράπεζα 
της Ελλάδος (Δ/νση Νομισματικής Πολιτικής και Τραπεζι¬ 
κών Εργασιών) δύο (2) τουλάχιστον εργάσιμες ημέρες 
πριν από την ημερομηνία που προτίθενται να κάνουν 
χρήση της χρηματοδότησης έναντι τίλτων, στα πλαίσια του 
εκάστοτε ισχύοντος ετήσιου ορίου, αναλυτική κατάσταση 
που θα περιλαμβάνει την ονομαστική αξία και τα στοιχεία 
των ενεχυραζομένων τίτλων του Δημοσίου, κατά κατηγο¬ 
ρία. 

Η ανωτέρω αναλυτική κατάσταση έχει την έννοια του 
ιδιωτικού εις απλούν εγγράφου του άρθρου 36 του ν.δ. 17 
Ιουλ./13 Αυγ./1923 «περί ειδικών διατάξεων επί ανωνύ¬ 
μων εταιρειών». 

2. Στην περίπτωση που τα πιστωτικά ιδρύματα προτίθε- 
νται να προ βουν σε αναπροσαρμογή της συνολικής αξίας 
των ενεχυρασθέντων τίτλων ή σε μεταβολή της συνεθσής 
τους υποχρεούνται να το γνωστοποιήσουν στην Τράπεζα 
της Ελλάδος δύο (2) τουλάχιστον εργάσιμες ημέρες πριν 
από την ημερομηνία πραγμαοτποίησης της μεταβολής. 

Δ. Το εππόκιο του λογαριασμού χρηματοδότησης καθο¬ 
ρίζεται με Πράξη Διοικητή της Τράπεζας της Ελλάδος. Ο 
Λογισμός των τόκων γίνεται τοκαριθμικά ανά τρίμηνο. 

III. Τρεχούμενος λογαριασμός καταθέσεων. 

1. Επί των τυχόν χρεωστικών υπολοίπων των τρεχούμε¬ 
νων λογαριασμών καταθέσεων των πιστωτικών ιδρυμάτων 


(ΠΔ/ΤΕ 2121 /92, όπως ισχύει) έχει εφαρμογή το άρθρο 
28 του Ν. 2076/92 περί νόμιμου ενεχύρου. 

2. Η Τράπεζα της Ελλάδος επιβάλλει διοικητικές κυρώ¬ 
σεις και λαμβάνει περιοριστικά μέτρα ως προς τη χρήση 
των λογαριασμών που προβλέπονται στην παρούσα Πράξη 
σε περιπτώσεις συχνής εμφάνισης χρεωστικών υπολοί¬ 
πων στον τρεχούμενο λογαριασμό του παρόντος κεφα¬ 
λαίου. 

IV. Διευκρινίζεται ότι η παρούσα Πράξη δεν εφαρμόζε¬ 
ται στο Ταμείο Παρακαταθηκών και Δανείων. 

Εξουσιοδοτείται η Διεύθυνση Νομισματικής Πολιτικής 
και Τραπεζικών Εργασιών να καθορίζει τις λεπτομέρειες 
εφαρμογής των διατάξεων της Πράξης αυτής περιλαμβα- 
νομένης και της διαδικασίας παράδοσης των ενεχυραζο¬ 
μένων τίτλων. 

Από την κοινοποίηση της παρούσας Πράξης η αποφ. ΝΕ 
978/6/30.7.56, όπως ισχύει, καθώς και κάθε προηγού¬ 
μενη διάταξη που έρχεται σε αντίθεση με τις διατάξεις 
που καθορίζονται με την παρούσα, καταργούνται. 

Από τις διατάξεις της παρούσας πράξης δεν προκαλεί- 
ται δαπάνη σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Μαρτίου 1993 

Ο Διοικητής 
Ε.Ν. ΧΡΙΣΤΟΔΟΥΛΟΥ 

(4) 

Πράξη Διοικητή αριθ. 2187/24.3.93 

(Άρθρο 1 του Ν. 1266/82) 

Κατάργηση της υποχρέωσης διάθεσης ποσοστού των κα¬ 
ταθέσεων των εμπορικών τραπεζών, για επενδύσεις σε 
έντοκα γραμμάτια του Ελληνικού Δημοσίου και ομολο¬ 
γίες κρατικών δανείων οικονομικής αναπτύξεως και 
δανείων δημοσίων επιχειρήσεων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 
β) την ΠΔ/ΤΕ 2017/22.1.92, 
γ) Την επιδίωξη απελευθέρωσης του τραπεζικού συ¬ 
στήματος, 

δ) τις τρέχουσες νομισματοπιστωτικές συνθήκες, απο¬ 
φάσισε: 

να καθορίσει ότι από 1 Μαίου 1993, επί των μεταβολών 
των υπολοίπων των καταθέσεων των εμπορικών τραπεζών 
ουδεμία δέσμευση ή αποδέσμευση πραγματοποιείται 
όσον αφορά την υποχρέωση των τραπεζών για επένδυση 
σε έντοκα γραμμάτια του Ελληνικού Δημοσίου και ομολο¬ 
γίες κρατικών δανείων οικονομικής ανάπτυξης και δα¬ 
νείων δημοσίων επιχειρήσεων. 

Απο την παρούσα Πράξη δεν προκαλείται δαπάνη σε 
βάρος του κρατικού προϋπολογισμού. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Μαρτίου 1993 

Ο Διοικητής 
Ε.Ν. ΧΡΙΣΤΟΔΟΥΛΟΥ 



_ ΕΦΗ ΜΕΡ ΙΣ ΤΗΣ Κ ΥΒΕΡΝΗΣ ΕΩ Σ (ΤΕΥΧΟ Σ ΠΡΩΤΟ ) __ 

ΕΘ ΝΙΚΟ ΤΥΠΟ Γ Ρ ΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

22.3211 ΥΡΕΤ ΟΠ 

λειτουργούν καθημερινά από 8.00’ έως 13.00 - 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Ιολωμού 51 τηλ.: 52.48.188 

* Για φωτοαντίγραφο παλαιών τευχών οτπν οδό Σολωμού 51 _ τηλ.: 52 48 141 

| * Τμήμα πληροφόρησης: Για τα δημοσιεύματα των ΦΕΚ Ιολωμού 51 τπλ 52 25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


' Αποστολή ΦΕΚ στην επαρχία με καταβολή της άξιος του διο μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύ χος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βοέλιδου ή μέρους αυτού) αυξάνεται κατά 50 δρχ, 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεοης οτο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεοης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » 

)> 

» 

Β 

» 

30.000 

» 

1.500 

γ) » 

» 

» 

Γ 

» 

10.000 

» 

500 

δ) » 

» 

» 

Δ 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

π) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

)> 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


5.000 


Πληροφορί ες: τηλ. 52 .48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











